kardosdrur/scandi-wiki huggingface dataset:
William Stern

William Stern (29. april 1871 – 27. marts 1938), født Wilhelm Louis Stern, var en tysk psykolog og filosof, der virkede som pioner indenfor de psykologiske felter personlighed og intelligens. Han opfandt konceptet med intelligenskvotient, eller IK, og standardiserede Alfred Binets første intelligenstest. Sterns arbejde blev senere brugt af Lewis Terman og andre forskere til at udvikle de første IK-tests.

Bøger 
 Stern, W. (1912). "The Psychological Methods of Intelligence Testing" (G. Whipple, Trans.). Baltimore: Warwick and York.
 General Psychology from the Personalistic Standpoint (1938)

Eksterne henvisninger 
 
 Biografi  hos Indiana University
 Profil  hos Museum of the Jewish Diaspora
 Biografi hos Radical Academy

Psykologer fra Tyskland
Tyskere i 1800-tallet
Tyskere i 1900-tallet
Intelligens
Malcolm Lincoln

Malcolm Lincoln er en estisk duo, bestående af Robin Juhkental (sang) og Madis Kubu (bas).

Den 12. marts 2010 deltog Malcolm Lincoln sammen med en gruppe kaldet Manpower 4, i den estiske udtagelse till Eurovision Song Contest 2010. Malcolm vandt med sangen "Siren", skrevet af Robin Juhkental, og de kom dermed til at repræsentere Estland i Eurovision Song Contest 2010 i Oslo – Men røg allerede ud i 1. semifinale, og kom dermed ikke med i finalen.

Musikgrupper fra 2009
Musikgrupper fra Estland
Estlands Eurovision Song Contest-deltagere
Deltagere ved Eurovision Song Contest 2010
Vladimír Weiss

Vladimír Weiss (født 30. november 1989 i Bratislava, Tjekkoslovakiet) er en slovakisk fodboldspiller, der spiller som kantspiller hos Al-Gharafa i Qatar. Tidligere har han spillet for Pescara, Olympiakos, Manchester City, Espanyol, Rangers og Bolton Wanderers.

Weiss er søn af en anden tidligere slovakisk topspiller og senere landstræner, der også hedder Vladimír Weiss.

Landshold 
Weiss står (pr. april 2018) noteret for 64 kampe og syv scoringer for Slovakiets landshold, som han debuterede for den 12. august 2009 i et opgør mod Island. Han var en del af den slovakiske trup til VM i 2010.
Han er udlejet fra Manchester City til Espanyol der spiller i La Liga

Personlige liv 
Weiss' far, også kaldet Vladimír Weiss, var en professionel fodboldspiller. Han var også den træner for det Slovakiets fodboldlandshold. Hans bedstefar, som også er kaldet Vladimír Weiss var også en fodboldspiller som repræsenterede  på international plan.

Eksterne henvisninger 

Fodboldspillere fra Slovakiet
Fodboldspillere fra Manchester City F.C.
Fodboldspillere fra Bolton Wanderers F.C.
Fodboldspillere fra Rangers F.C.
Fodboldspillere fra Pescara Calcio
Fodboldspillere fra Olympiakos
Personer fra Bratislava
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Rudolph Anton Ludvig von Qualen

Rudolph Anton Ludvig von Qualen (født 19. juni 1778 på godset Westensee ved Rendsborg, død 21. februar 1830) var en dansk-holstensk diplomat. Han blev 1819 udnævnt til dansk minister og gesandt ved hoffet i Eutin. Den 21. februar 1830 blev han fundet dræbt i parken til sit hus i Eutin.

Han blev født  på Westensee , der ejedes af hans fader, landråd Friedrich August von Qualen (1747-1805); moderen var Magdalena Wilhelmina Karolina f. von Rumohr. Qualen blev allerede kadet 1789, og hans militære løbebane udviklede sig nu som følger: Fændrik 1795, sekondløjtnant 1800, premierløjtnant 1803, stabskaptajn ved 3. jyske Regiment og adjudant hos kronprins Frederik 1807, adjoint i Generalstaben 1808, divisionsadjudant 1809, major 1812 og samtidig overadjudant, i hvilken egenskab han skal have ledsaget kong Frederik VI til Wien, og endelig 1818 oberstløjtnant; men året efter måtte han af helbredshensyn tage sin afsked med titel af oberst og ansattes derpå som gesandt ved det oldenborgske hof. I Eutin forblev Qualen, der havde fået kammerherrenøglen i 1814 og Kommandørkorset 1826, lige til at hans liv fik en brat afslutning 21. februar 1830, da han fandtes myrdet i sin have, hvor han som sædvanlig var gået en aftentur. Denne forbrydelse vakte stor opsigt, men uagtet flere personer sigtedes for at have udøvet den, lykkedes det ingen sinde at få den opklaret; kun ét syntes at være givet, nemlig at der ikke forelå et rovmord.

Qualen havde 30. april 1819 i Itzehoe ægtet Caroline Sophie Emerentia komtesse Ahlefeldt (i Itzehoe 16. september 1787 – i Rendsborg 6. marts 1870), datter af general, grev Frederik Carl Christian Ulrik Ahlefeldt.

Kilder 
 Christopher Zytphen-Adeler, "Qualen, Rudolph Anton Ludvig von", i: C.F. Bricka (red.), Dansk Biografisk Lexikon, København: Gyldendal 1887-1905.
 Nordalbing. Studien III, 139.
 Louis Bobé, Slægten Ahlefeldts Historie, Greverne til Langeland, s. 100.

Gesandter fra Danmark
Personer fra Holsten
Rudolph Anton Ludvig
Personer der er blevet myrdet
Officerer fra Danmark
Danskere i 1700-tallet
Danskere i 1800-tallet
Uopklarede mord
Kommandører af 1. grad af Dannebrog
Personer i Dansk Biografisk Leksikon
Kammerherrer fra Danmark
Kristína Peláková

Kristína Peláková, eller blot kendt under sit fornavn Kristina (født 20. august 1987) er en slovakisk sanger.

i 2010 vandt Kristína den nationale udtagelse til Eurovision Song Contest 2010 med sangen "Horehronie". Sangen blev #1 på den slovakiske hitliste. Den 25. maj 2010 deltog hun i den første semifinale i Eurovision Song Contest, men det lykkedes hende ikke at gå videre til finalen den 29. maj.

Sangere fra Slovakiet
Slovakiets Eurovision Song Contest-deltagere
Deltagere ved Eurovision Song Contest 2010
Josias von Qualen (gehejmeråd)

Josias von Qualen (20. april 1742 på Borghorst – 29. oktober 1819 i Itzehoe) var holstensk gehejmeråd.

Han var søn af storfyrstelig gehejmeråd Josias von Qualen (d. 1775) og Elisabeth f. von Blome, fødtes 20. april 1742 på Borghorst. Fra sit 7. til sit 10. år undervistes han af Basedow og var dennes første elev. 20 år gammel sendtes han til Utrecht, hvor han indtil 1763 studerede jura, og opholdt sig derefter 2 år ved universitetet i Leipzig og vandt her Gellerts yndest. Hjemvendt udnævntes han 1767 til storfyrstelig landråd og medlem af den holstenske landret, der forsamledes i Kiel, Glückstadt og Rendsborg. Efter indlemmelsen af den storfyrstelige del af Holsten i Danmark fulgte Qualen 1773 med hertug Frederik August af Oldenburg. Senere flyttede han til Kiel, hvor han forblev i 10 år. 1783 arvede han Borghorst efter moderen, men solgte det 1800 til gehejmekonferensråd Jørgen Ahlefeldt. 1794 købte han godset Damp. I de første år af det 19. århundrede boede han i Hamborg og blev 1808 Storkors af Dannebrog. 1809-18 var han klosterprovst i Kloster Uetersen og patron for Itzehoe adelige Kloster. 1810 blev han gehejmekonferensråd. 1812-13 var han medlem af den af Bernadotte nedsatte provisoriske forvaltningskommission for Holsten. 1816 kaldtes han til København som medlem af Forfatningskommissionen og fik ved sin afrejse tildelt Elefantordenen. Qualen døde 29. oktober 1819 i Itzehoe. Peter Frederik Rist skildrer Qualen som en elskværdig og meget original personlighed.

Han ægtede 16. oktober 1772 Ulrikke Frederikke Wilhelmine von Rumohr (30. december 1751 – 10. januar 1802), datter af storfyrstelig statsminister Henning Bendix von Rumohr til Bossee og Adelheid Benedicte f. von Blome.

Kilder 
 Louis Bobé, "Qualen, Josias von", i: C.F. Bricka (red.), Dansk Biografisk Lexikon, København: Gyldendal 1887-1905.
 Schlesw.-Holst. Prov.-Ber. 1820, s. 540.

Personer fra Holsten
Josias 2
Godsejere fra Slesvig og Holsten
Jurister fra Tyskland
Storkors af Dannebrog
Personer i Dansk Biografisk Leksikon
Clavering ø

Clavering ø er en 1535 km² stor ø i Nordøstgrønland beliggende ud mod Gael Hamkes Bugt. Øen blev navngivet "Clavering Insel" af Karl Koldeweys ekspedition i
1869–70 efter kaptajn Douglas Charles Clavering (1794–1827), der i sin tid havde besejlet området.
På øens sydspids, Eskimonæs, lå en videnskabelig, vejr- og radiostation i perioden 1931-1943. Området er i dag en del af Grønlands Nationalpark.

Historie  

Clavering foretog sin sin rejse til området med skibet Griper i 1823. Formålet med rejsen var at sejle Edward Sabine så højt mod nord, for at han kunne gennemføre målinger der skulle foretages målinger af et såkaldt sekundpenduls længde. Sabine havde tidligere foretaget målinger i Afrika. Rejsen gik over Hammerfest i Norge via Svalbard videre til Nordøstgrønland, hvor Sabine blev sat i land for at foretage sine målinger på øen de kaldte "Pendulum Island" (Lille Pendulum). Mens målinger pågik sejlede Clavering på opgalese sydpå langs kysten , hvor de kom i kontakt med den indfødte befolkning på på det område, som senere i 1869 af Karl Koldewey blev navngivet Clavering ø i forbindelse med den anden tyske nordpolsekspedition.

Dødemandsbugten 

Dødemandsbugten er beliggende på øens sydside her findes resterne af en boplads for den oprindelige inuitbefolkning. Det har været her, at kaptajn Clavering blev inviteret indenfor i de inuiternes sælskindstelte. 
På området er der foretaget forskellige arkæologiske udgravninger og man har bl.a. fundet bopladser fra Thule-kulturen tilbage fra 1400-tallet.

Hytter 
Rundt om på Clavering ø's kystlinje, er der gennem tiden opført en række fangst- og overvintringshytter. Mange af hytterne er gennem tiden gået i forfald, men den frivillige organisation "Nordøstgrønlands Kompagni Nanok" har gennem en årrække registreret mange hytter, herunder adskillige hytter på Clavering ø, som organisationen også har restaureret.

Eskimonæs 
Den sydlige pynt "Eskimonæs" blev af Den danske Treårsekspedition til Østgrønland 1931-34 udpeget som et af de steder, hvor der blev oprettet en videnskabelig overvintringsstation med radiostation. Stationen blev opført i 1931 og blev under 2. verdenskrig benyttet som hovedkvarter for Nordøstgrønlands slædepatrulje, der indgik som Bluie East Five, i det amerikanske netværk af militære baser og installationer. Stationen blev i 1943 sat i flammer af en tysk patrulje og senere bombet af det amerikanske luftvåben.
Stationen var også genstand for en "slagmark arkæologisk undersøgelse" i 2008.

Referencer

Noter

Litteratur og henvisninger 

 

 

 

 

 

 

Øer i Grønland
Milan Stanković

Milan Stanković (født 9. september 1987) er en serbisk pop- og folkesanger.

I 2010 repræsenterede han Serbien ved Eurovision Song Contest 2010 i Oslo. Han kom videre til finalen fra 1. semifinale.

Sangere fra Serbien
Serbiens Eurovision Song Contest-deltagere 
Deltagere ved Eurovision Song Contest 2010
Vukašin Brajić

Vukašin Brajić (født 9. februar 1984) er en bosnisk pop- og rocksanger.

Eurovision Song Contest 2010 
Brajić repræsenterede Bosnien-Hercegovina ved Eurovision Song Contest 2010 i Oslo med sangen "Thunder and lighntning".

Sangere fra Bosnien-Hercegovina
Bosnien-Hercegovinas Eurovision Song Contest-deltagere
Deltagere ved Eurovision Song Contest 2010
Otto von Qualen

Otto von Qualen (den yngre) (13. april 1566 – 2. december 1620) var holstensk landråd.

Han var ældste søn af feltmarskal Josias von Qualen (d. 1586) på godset Koselau og var født 13. april 1566. Han kom tidlig til hertug Adolfs hof på Gottorp Slot, opdroges sammen med hertugens sønner Frederik og Philip og fulgte disse på deres udenlandsrejse.

1595 gjorde enkehertuginde Christine ham til amtmand på sit enkesæde i Kiel og Bordesholm, og 1596 ledsagede han hertug Johan Adolf ved hans tilstedeværelse ved Christian IV's kroning. 1603 blev han hertugens råd, 1604 hans amtmand i Tremsbüttel og 1606 i Aabenraa; tillige blev han 1609 valgt til provst for det adelige stift i Preetz. Men året efter faldt han i unåde hos Johan Adolf og vendte sig derpå til Christian IV, hvis råd han blev 1611; 1616 fik han Flensborg Amt.

Kongens gunst imod ham viste sig også ved flere sendelser, således 1612 og 1617 til kejseren og 1614 til de brunsvigske hertuger. 1587 havde han ægtet Dorothea Rantzau, datter af Henrik Rantzau til Schmool og Hedvig Blome. Sit fædrenegods Koselau solgte han, men købte til gengæld 1618 Klein-Nordsee og Bossee. Som sine fleste standsfæller havde han talrige processer og tabte flere af disse for Landretten i Haderslev 1618. Han døde 2. december 1620; hans enke overlevede ham kun til året efter.

Kilder 
 J.A. Fridericia, "Qualen, Otto von", i: C.F. Bricka (red.), Dansk Biografisk Lexikon, København: Gyldendal 1887-1905.
 Nordalbing. Studien III, 120 ff.

Personer fra Holsten
Otto
Amtmænd fra Slesvig
Amtmænd fra Holsten
Godsejere fra Slesvig og Holsten
Personer i Dansk Biografisk Leksikon
Marcin Mroziński

Marcin Mroziński (født 26. september 1985) er en polsk skuespiller, sanger og tv-vært.

Den 14. februar 2010 vandt han den nationale udtagelse til Eurovision Song Contest 2010 med sangen "Legenda", og han kom dermed til at repræsentere Polen i Eurovision. Den 25. maj 2010 deltog han i den 1. semifinale, men det lykkedes ham ikke at kvalificere sig til finalen.

Eksterne henvisninger 

 

Sangere fra Polen
Skuespillere fra Polen
Polens Eurovision Song Contest-deltagere
Deltagere ved Eurovision Song Contest 2010
Filipa Azevedo

Filipa Daniela Azevedo de Magalhães (født 31. juli 1991) er en portugisisk sangerinde.

Den 7. marts 2010 vandt Azevedo Festival da Canção 2010, og kom dermed til at præsentere Portugal i Eurovision Song Contest 2010 i Oslo med sangen "Há dias assim".

Sangere fra Portugal
Portugals Eurovision Song Contest-deltagere
Deltagere ved Eurovision Song Contest 2010
Marianne Rokne

Marianne Rokne (født 9. marts 1978 i Bergen) er en norsk landsholdsspiller i håndbold. Hun har spillet for den norske klub Tertnes siden 2009. Hun har spillet 87 landskampe (per 25. september 2006). Hun er opvokset på Åsane i Bergen. Privat bor hun sammen med kæresten Christian Pedersen og er uddannet førskolelærer. Håndboldkarrieren startede i Tertnes da hun var ti år, og det er den eneste norske klub, hun har spillet for. Som 13-årig trænede hun med Tertnes' A-hold, og som 16-årig (i 1994) debuterede hun i Eliteserien.

Meritter 
 VM-guld 1999
 OL-bronze 2000
 VM-sølv 2001
 EM-guld 2006

Tidligere klubber 
  Tertnes 1988-2003
  SK Århus 2003-2005
  Aalborg DH 2005-2006
  GOG Svendborg TGI 2006-2009 

Håndboldspillere fra Norge
Håndboldspillere fra SK Aarhus
Håndboldspillere fra Aalborg DH
Håndboldspillere fra GOG
Håndboldspillere fra Tertnes Idrettslag
Olympiske bronzemedaljevindere fra Norge
Ole Erevik

Ole Erevik (født 9. januar 1981 i Stavanger) er en tidligere norsk håndboldmålmand. Han var senest målmand for den danske klub GOG og i en lang årrække for det norske landshold.

Han debuterede i Eliteserien for klubben Stavanger Håndball. I 2003 blev han professionel i udlandet for den spanske klub Ademar León, hvor han var med til at vinde Cup Winners' Cup i 2005. Han havde problemer med at spille sig til en fast plads på holdet, og skiftede i 2005 til ligakonkurrentene Bidasoa Irún, der dog rykkede ned i 2007. Derefter skiftede han til den tyske klub Sportclub Magdeburg. I 2008 skiftede han til KIF Kolding, med hvem ham blev danmarksmester i sæsonen 2008/2009. Han har siden været i blandt andet Aalborg Håndbold og franske Pays d’Aix UC, inden han i sommeren 2017 skiftede til GOG.

Ole Erevik spillede på landsholdet i perioden 2001-2017 og deltog i elleve  slutrunder, heriblandt VM 2005, VM 2007, EM 2008, VM 2009 samt VM 2017 - ved sidstnævnte mesterskab var han med til at sikre Norge sin første VM-medalje for mænd, da holdet sikrede sig sølvmedalje, og det var efter denne oplevelse, at han sluttede sin landsholdskarriere. På landsholdet var han i en længere periode reservemålmand for Steinar Ege.

Erevik er sidenhen blevet håndboldekspert på norske TV3Sport.

Referencer

Eksterne henvisninger 

 Profil hos handball.no  

Personer fra Stavanger
Håndboldspillere fra Norge
Håndboldspillere fra SC Magdeburg
Håndboldspillere fra Kolding IF
Håndboldspillere fra Stavanger Håndball
Håndboldspillere fra Ademar León
Håndboldspillere fra Aalborg Håndbold
Håndboldspillere fra GOG
Pauline Worm

Pauline Frederikke Worm (født 29. november 1825 i Hyllested, død 13. december 1883 i København) var en dansk forfatter og kvindesagsforkæmper.

Pauline Worm var datter af sognepræst Peter Worm og Louise Theodora Petrine Hjort. Hun blev undervist i hjemmet af faren. I 1847-50 var hun huslærerinde i Præstø, hvorpå hun havde en mindre pigeskole, først i Randers og senere en lignende i Aarhus, men hun måtte opgive skoleledelsen, da hun ikke var særligt administrativt eller pædagogisk begavet. Fra 1865 og en lang årrække frem var hun lærerinde i Randers.

Hendes første offentlige optræden var med et digt i  Fædrelandet (28. januar 1848) til den nye konge, Frederik 7. I 1851 skrev hun Fire Breve om Clara Raphael og i 1857 en stor roman, De fornuftige, der stærkt hævdede kvindernes ret til selvstændig tænkning og handling i modsætning til slægtninges smålige "fornufthensyn".

Hun var tidligt blevet grebet af tanken om kvindernes ligestilling og kæmpede for den indtil det sidste. Pauline Worm var i 1865 den første danske kvinde, der holdt et offentligt foredrag, og hun udgav senere flere småskrifter, samt talrige artikler og digte i blade og tidsskrifter som varm talsmand for modersmålet, fædrelandet og dets forsvar. En digtsamling, Vaar og Høst, udkom i 1864 (2. udgave 1874). 

Hun fik ikke større anerkendelse for sit skønlitterære forfatterskab, men opnåede dog at komme på finansloven i 1883 (hendes dødsår).

Breve 
Uddrag af brev til Mathilde Bajer, 25. november 1871:

Bibliografi 
 En Krands af 9 Blade, C.A. Reitzel (1850)
 Fire Breve om Clara Raphael (1851)
 De Fornuftige. En dansk Roman, bd. 1 & 2 (1857)
 Vår og Høst (digte, 1864)
 Vår og Høst (2. udvidede udgave, 1874)

Referencer

Eksterne henvisninger 
 Pauline Worm på Runeberg.org (Dansk biografisk leksikon)
 Pauline Worm på Kvinfo.dk (Dansk Kvindebiografisk Leksikon)
 



Romanforfattere fra Danmark
Danskere i 1800-tallet
Kvinderetsforkæmpere fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Dansksprogede forfattere fra Danmark
Kvindelige forfattere i det 19. århundrede
Salmonsens
Skaergaard intrusionen

Skaergaard intrusionen er en lagdelt intrusion ved Kangerlussuaq i Østgrønland. Den består af forskellige bjergarter som: gabbro, ferro diorit, anorthosit and granofyr. 

Intusionen blev opdaget af Lawrence Wager

i 1931 under British Arctic Air Route Expedition der blev ledet af Gino Watkins. 
Studiet af intrusionen har haft stor betydning for forståelsen af de magmatiske bjergarters petrologi herunder magma differentiation og fraktionel krystallisation

og udviklingen af lagdeling i intrusioner

.
Skærgaard intrusionen dannedes da tholeiitisk basaltisk magma intruderede for ca. 55 millioner år siden
,
ved indledningen til åbningen af Atlanterhavet. 
Magmakammeret repræsenterer en enkelt injektion af basalt, der derefter krystalliserede. De tungeste mineraler sank til bunds i magmakammeret og dannede lag af olivin, pyroxen, plagioclas og magnetit, mens de letteste mineraler steg til vejrs i magmakammeret.

Kilder

Ekstern henvisning
 The (virtual) Skaergaard Intrusion
 Geologisk kort over Kangerdlugssuaq 

Geologi
Grønland
Sermersooq Kommune
Eurovision Song Contest 2011

|
|-
|

|}
Eurovision Song Contest 2011 var det 56. Eurovision Song Contest og blev afholdt i Düsseldorf i Tyskland. Tyskland var arrangør efter Lena Meyer-Landruts sejr i 2010 med "Satellite". Semifinalerne fandt sted den 10. og 12. maj 2011 med finalen den 14. maj 2011.

Med 221 point blev Aserbajdsjan vinder af Eurovision Song Contest 2011 foran Italien og Sverige, mens Danmarks bidrag med A Friend in London opnåede en femteplads.

Sted

Valgmuligheder

Deltagende lande 
43 lande deltog i Eurovision Song Contest 2011. Italien, San Marino, Ungarn og Østrig tilbage til konkurencen.

Semifinalister 

Semifinalerne blev afholdt den 10. og 12. maj 2011. Alle lande, undtagen "The Big Five", deltog i semifinalerne, og tyve af semifinalisterne gik videre til finalen. Lodtrækningen blev afholdt mandag 17. januar 2011.

1. semifinale 
Ud over de deltagende nationer kunne Storbritannien og Spanien også stemme i denne semifinale.

2. semifinale 
Ud over deltagernationerne kunne Tyskland, Frankrig og Italien også stemme i denne semifinale.

Finalister 
Finalen fandt sted 14. maj 2011. Fem lande var på forhånd kvalificeret til finalen, de såkaldte "Big Five"-lande. Italien gjorde comeback i grandprix-sammenhæng efter 14 år udenfor. Umiddelbart efter resultatet af de to semifinaler blev de enkelte sanges startplacering udtrukket.

{| class="wikitable"
!Plads
!Televoting
!Point
!Jury
!Point
|-
!1
|
|223
|
|251
|-
!2
|
|221
|
|182
|-
!3
|
|176
|
|168
|-
!4
|
|168
|
|160
|-
!5
|
|166
|
|145
|-
!6
|
|151
|
|119
|-
!7
|
|138
|
|117
|-
!8
|
|138
|
|111
|-
!9
|
|113
|
|106
|-
!10
|
|101
|
|104
|-
!11
|
|99
|
|90
|-
!12
|
|98
|
|90
|-
!13
|
|89
|
|86
|-
!14
|
|79
|
|84
|-
!15
|
|76
|
|82
|-
!16
|
|73
|
|79
|-
!17
|
|64
|
|75
|-
!18
|
|61
|
|74
|-
!19
|
|60
|
|72
|-
!20
|
|55
|
|66
|-
!21
|
|47
|
|60
|-
!22
|
|39
|
|57
|-
!23
|
|32
|
|53
|-
!24
|
|25
|
|38
|-
!25
|
|2
|
|25
|}

1. Spansk hverdagsudtryk. Bogstaveligt betyder det "De kan ikke tage de ting væk jeg har danset"

Odds 
Som på så meget andet kunne man også placere væddemål på hvilke lande, der gik videre til finalen, og på hvilket land der vinder. Man har de seneste år udpeget forhåndsfavoritter på den måde. I 2011 var favoritterne Frankrig, Storbritannien, Estland, Aserbajdsjan og Ungarn. De nordiske lande var også godt repræsenteret med både Sverige og Danmark tippet til omkring en 10. plads.

Pointfordelingen 
Sådan var pointene fordelt i finalen.

Referencer

Eksterne henvisninger 

 Officiel hjemmeside 

2011
Zhuhai

Zhuhai (Hànzì: 珠海, pinyin: Zhūhǎi, betyder Havets perle) er en kinesisk by på præfekturniveau i provinsen Guǎngdōng ved Kinas kyst til det Sydkinesiske hav. Præfekturet har et areal på 1.653 km² og 1.481.100 indbyggere, heraf omkring 400.000 i hovedbyen Xiangzhou.

Zhuhai er præget af talrige øer og bugte, og ligger lidt nord for Macao. Ved Gongbei (供北) kan grænsen til Macao krydses til fods. Der er også en grænseovergang over Lotusbroen mellem Cotai i Macao og øen Hengqin. 

Det var ikke før ca. 1979 at Zhūhǎi dukkede op på kortene – tidligere var den en lille fiskerlandsby. Men den har udviklet sig eksplosionsagtigt, særlig efter 1980, da den blev gjort til en af Folkerepublikken Kinas fire første specielle økonomiske zoner, og er blevet en ferieby i Syd-Kina og en soveby for fastlandskinesere som arbejder i Macao. 

Efter kinesisk målestok er levestandarden høj. Den er en moderne storby, og er yndet som sted for weekendboliger for folk fra Macao eller Hongkong. Byen har flere golfbaner og en række andre ferie- og fritidsanlæg.

Administrative enheder 
Bypræfekturet Zhuhai administrerer tre enheder på amtsniveau, som alle er distrikter:

 Distriktet Xiangzhou (香洲区) administrationsby, areal 476 km², 400.000 indbyggere (fastboende)
 Distriktet Doumen (斗门区) areal 801 km², 310.000 indbyggere (fastboende)
 Distriktet Jinwan (金湾区) areal 376 km², 110.000 indbyggere (fastboende)

Trafik 
Kinas rigsvej 105 går gennem byen. Denne vigtige trafikåre begynder i Beijing, går sydover og ender ved kysten i Zhuhai i provinsen Guangdong. Den går gennem større byer som Tianjin, Dezhou, Jining, Shangqiu, Jiujiang, Nanchang og Guangzhou.

Eksterne henvisninger 

 Zhuhais turistkontor 
 Kinas mest romantiske by 

Bypræfekturer i Guangdong
Pejlskive

En pejlskive er en genstand der har været anvendt af vikingerne til at navigere med. Den ligner en halveret møllesten, med sit rids af solstråleagtige former langs kanten. Halveringslinien er forskudt idet formen af skyggen har været anvendt. Man har vendt den ene ende mod solen for at kunne placere skyggen efter et bestemt mønster og kursen var dermed sat af linjer der var indridset på pejlstenen. 
Navigationsmetoden har været mest anvendelig på nordlige breddegrader. Der er ikke fundet ret mange pejlskiver. Dem man har fundet er lavet af træ og sandsten.
Den tidligst fundne pejlskive er skåret i træ og fundet i Østerbygden, Nordboernes sydlige landområde i Grønland og beskrevet af Leif Vebæk i 1948.

Se også 
 Solsten

Kilder/referencer 

Navigationsudstyr
Vikingetid